**ELŐTERJESZTÉS**

**A Gazdasági és Városstratégiai Bizottság 2018. június 21-i ülésére**

**Javaslat egyes helyiségekkel kapcsolatos döntések meghozatalára**

1. **Uránia udvar Kt. 2. szám alatti személygépkocsi-tároló**

A helyiségbérleti szabályairól szóló 17/2006. (V. 25.) önkormányzati rendelet 16. § (1) bekezdés d) pontja alapján a Szombathely, Uránia udvar Kt. 2. szám alatti, 18 m2 területű személygépkocsi-tároló bérlőjévé a SZING Szombathelyi Kft. került kijelölésre 2018. június 16. napjáig.

A bérlő a bérleti szerződés meghosszabbítása érdekében fordult Önkormányzatunkhoz. A SZOVA Zrt. szakértője által, 2018. márciusában készült értékbecslés szerint a bérleti díjat 9.898,- Ft/hónap + áfa, azaz 12.570,- Ft/hónap összegben állapította meg.

A Helyiségrendelet 5. § (2) bekezdése alapján a helyiségbérleti jog a bérlő kérelmére – ha a helyiségre a korábbi tevékenység saját jogon való folytatása miatt van szüksége – meghosszabbítható. A rendelet 5. § (4) bekezdése alapján a (2) bekezdésben meghatározott esetben a helyiségbérleti jogot, amennyiben a döntés mérlegelésen alapul a bizottság javaslatára a polgármester hosszabbítja meg.

A 135/2018.(IV.23) GVB határozatában a Bizottság felkérte a polgármestert, hogy vizsgálja meg hogy a Király u. 9-11. számú ingatlanok mögötti terület rehabilitációja érinti-e az Uránia udvar közterületen lévő garázsok területét.

Tájékoztatom a Tisztelt Bizottságot, hogy a felkérés alapján a Városüzemeltetési Osztály Beruházási Irodája által rendelkezésre bocsátott mellékelt tervrajz alapján a terület rehabilitációja nem érinti a garázsok területét, így a bérleti szerződés meghosszabbításának nincs akadálya.

1. **Újvilág úti sorgarázs 6. szám alatti személygépkocsi-tároló**

A helyiségbérlet szabályairól szóló 17/2006. (V. 25.) önkormányzati rendelet 31. § (4) bekezdése alapján a Szombathely, Újvilág úti sorgarázs 6. szám alatti, 16 m2 területű személygépkocsi-tároló bérlőjévé Vizi László, szombathelyi lakos került kijelölésre 2018. augusztus 31. napjáig.

A bérlő a bérleti szerződés meghosszabbítása érdekében fordult Önkormányzatunkhoz. A SZOVA Zrt. szakértője által, 2018. május 24-én készült értékbecslés szerint a bérleti díjat 6.299,- Ft/hónap + áfa, azaz 8.000,- Ft/hónap összegben állapította meg.

A Helyiségrendelet 5. § (2) bekezdése alapján a helyiségbérleti jog a bérlő kérelmére – ha a helyiségre a korábbi tevékenység saját jogon való folytatása miatt van szüksége – meghosszabbítható. A rendelet 5. § (4) bekezdése alapján a (2) bekezdésben meghatározott esetben a helyiségbérleti jogot, amennyiben a döntés mérlegelésen alapul a bizottság javaslatára a polgármester hosszabbítja meg.

Kérem a Tisztelt Bizottságot, hogy az előterjesztést megtárgyalni, és a határozati javaslatokat elfogadni szíveskedjenek.

Szombathely, 2018. június „ „.

 **/: Dr. Puskás Tivadar :/**

**I.**

**Határozati javaslat**

**…./2018. (VI. 21.) GVB. számú határozat**

A Gazdasági és Városstratégiai Bizottság - a helyiségbérlet szabályairól szóló 17/2006. (V. 25.) önkormányzati rendelet 5. § (4) bekezdése alapján – a Szombathely, Uránia udvar Kt. 2. szám alatti személygépkocsi-tárolóra vonatkozó bérleti szerződést a 6234 hrsz-ú ingatlan más célú hasznosításáig de legfeljebb 2028. június 15. napjáig Szing Szombathelyi Kft. részére az alábbi feltételekkel javasolja meghosszabbítani:

* a bérleti díj 9898,- Ft + áfa/hónap, azaz 12.570,- Ft/hónap,
* a bérleti díj késedelmes teljesítése esetén a bérlő a Ptk. rendelkezései szerint megállapított késedelmi kamatot köteles megfizetni,
* a helyiséget a bérlő – az abban folytatni kívánt tevékenység gyakorlásához szükséges módon – a saját költségén köteles kialakítani, felszerelni és berendezni,
* a bérlő a helyiség használatát másnak nem engedheti át,
* a bérlő a bérlet megszűnésekor a helyiséget köteles tisztán, kiürítve, átadáskori állapotban és felszereltséggel visszaadni, és ráfordításainak, illetve azok időarányos részérnek megtérítésére nem tarthat igényt.

A Gazdasági és Városstratégia Bizottság javasolja a polgármesternek, hogy a bérleti szerződést a fent megjelölt feltételek mellett a SZING Szombathely Kft-vel hosszabbítsa meg.

**Felelős:** Dr. Puskás Tivadar, polgármester

Lendvai Ferenc, a Gazdasági és Városstratégiai Bizottság elnöke

 (végrehajtásért: Dr. Németh Gábor, a SZOVA Zrt. vezérigazgatója

 Lakézi Gábor, a Városüzemeltetési Osztály vezetője)

**Határidő:** azonnal

**II.**

**Határozati javaslat**

**…./2018. (VI. 21.) GVB. számú határozat**

A Gazdasági és Városstratégiai Bizottság - a helyiségbérlet szabályairól szóló 17/2006. (V. 25.) önkormányzati rendelet 5. § (4) bekezdése alapján – a Szombathely, Újvilág úti sorgarázs 6. szám alatti, 16 m2 alapterületű személygépkocsi-tárolóra vonatkozó bérleti szerződést 2028. augusztus 31. napjáig Vizi László részére az alábbi feltételekkel javasolja meghosszabbítani:

* a bérleti díj 6.299,- Ft + áfa/hónap, azaz 8.000,- Ft/hónap,
* a bérleti díj késedelmes teljesítése esetén a bérlő a Ptk. rendelkezései szerint megállapított késedelmi kamatot köteles megfizetni,
* a helyiséget a bérlő – az abban folytatni kívánt tevékenység gyakorlásához szükséges módon – a saját költségén köteles kialakítani, felszerelni és berendezni,
* a bérlő a helyiség használatát másnak nem engedheti át,
* a bérlő a bérlet megszűnésekor a helyiséget köteles tisztán, kiürítve, átadáskori állapotban és felszereltséggel visszaadni, és ráfordításainak, illetve azok időarányos részérnek megtérítésére nem tarthat igényt.

A Gazdasági és Városstratégia Bizottság javasolja a polgármesternek, hogy a bérleti szerződést a fent megjelölt feltételek mellett Vizi Lászlóval hosszabbítsa meg.

**Felelős:** Dr. Puskás Tivadar, polgármester

Lendvai Ferenc, a Gazdasági és Városstratégiai Bizottság elnöke

 (végrehajtásért: Dr. Németh Gábor, a SZOVA Zrt. vezérigazgatója

 Lakézi Gábor, a Városüzemeltetési Osztály vezetője)

**Határidő:** azonnal